ກຳມະກອນ ໃນທົ່ວໂລກ ສະຫຼອງ ວັນກຳມະກອນ ​ສາກົນ (ວີດີໂອ/ສະໄລດ໌)
ພວກກຳມະກອນ​ ພາກັນໂຮມຊຸມນຸມ ເດີນ​ສວນສະໜາມ ​ພ້ອມທັງຮຽກຮ້ອງ​ ໃຫ້ຂຶ້ນເງິນເດືອນ​ ແລະ​ປັບປຸງສະພາບ​ ຢູ່ຕາມບ່ອນເຮັດວຽກຕ່າງໆ ໃຫ້ດີ​ຂຶ້ນ ໃນວັນ May Day.
ພວກກຳມະກອນໃນທົ່ວໂລກ ໄດ້ລົງສູ່ຖະໜົນຫົນທາງ ໃນວັນ ພະຫັດມື້ນີ້ ເພື່ອເປັນຂີດໝາຍສະເຫລີມສະຫລອງ ວັນກຳມະ ກອນສາກົນທີ່ຮູ້ກັນໃນອີກຊື່ນຶ່ງວ່າ May Day ນັ້ນດ້ວຍການ ເດີນສວນສະໜາມ ແລະຮຽກຮ້ອງໃຫ້ຂຶ້ນເງິນເດືອນແລະປັບ ປຸງສະພາບ ຢູ່ຕາມບ່ອນເຮັດວຽກຕ່າງໆໃຫ້ດີຂຶ້ນ ໃນນະຄອນ Istanbul ປະເທດ Turkey ຕຳຫຼວດໄດ້ໃຊ້ແກ໊ສ ນ້ຳຕາແລະລົດສີດນ້ຳສີດ ໃສ່ພວກປະທ້ວງ ທີ່ພະຍາຍາມຈະເຂົ້າ ໄປຍັງຈະຕຸລັດTaksim ຊຶ່ງເປັນສະຖານທີ່ ຮວມຕົວປະທ້ວງດັ່ງທີ່ ເຄີຍປະຕິບັດກັນມາຕາມປົກກະຕິໃນວັນກຳມະກອນນັ້ນ ເມື່ອນຶ່ງ ປີກ່ອນ ການໂຮມຊຸມນຸມປະທ້ວງໃນວັນກຳມະກອນ ຢູ່ທີ່ຈະຕຸລັດ ດັ່ງກ່າວໄດ້ກາຍເປັນຂະບວນການປະທ້ວງຕໍ່ຕ້ານລັດຖະບານຂະໜາດໃຫຍ່ ທີ່ນະຄອນຫຼວງມົສກູ ພວກກຳມະກອນຊາວຣັດເຊຍ ໄດ້ພາກັນສວນສະໜາມທີ່ຈະຕຸ ລັດແດງ ຫຼື Red Square ຊຶ່ງເປັນການສະແດງອອກເຖິງຄວາມຮັກຊາດ ພວກທີ່ເຂົ້າ ຮ່ວມການສວນສະໜາມໄດ້ພາກັນຖືປ້າຍທີ່ຂຽນຂໍ້ຄວາມວ່າ  ແລະ ການສວນສະໜາມທີ່ຈະຕຸລັດແດງໃນຄັ້ງນີ້ ແມ່ນເປັນຄັ້ງທຳອິດນັບຕັ້ງແຕ່ຕົ້ນຊຸມປີ 1990 ເປັນຕົ້ນມາ ການໂຮມຊຸມນຸມເດີນສວນສະໜາມ ກໍມີຂຶ້ນໃນເອເຊຍເຊັ່ນກັນ ມີພວກກຳມະກອນ ຫຼາຍພັນຄົນ ແລະພວກນັກເຄື່ອນໄຫວ ໄດ້ລົງສູ່ທ້ອງຖະໜົນໃນນະຄອນຫຼວງມະນີລາ ຂອງຟີລິບປິນ ເພື່ອຮຽກຮ້ອງໃຫ້ຂຶ້ນເງິນເດືອນ ທ່າມກາງທີ່ມີການຖີບຕົວສູງຂຶ້ນຂອງ ຄ່າຄອງຊີບນັ້ນ ໃນກຳປູເຈຍພວກກຳມະກອນໂຮງງານຕັດຫຍິບກໍພາກັນຮຽກຮ້ອງໃຫ້ຂຶ້ນເງິນເດືອນແລະປັບປຸງສະພາບການເຮັດວຽກໃຫ້ດີຂຶ້ນ ໃນການໂຮມຊຸມນຸມທີ່ນະຄອນຫຼວງພະນົມ ເປັນ